google/wiki40b huggingface dataset:
Pakora

Pakora eller pakoda (hindi पकोड़ा, tamil பக்கோடா urdu پکوڑا [pakōṛā], pl.  पकोड़े [pakōṛē]) er en indisk matrett som blir laget ved dypping av grønsaker eller kjøtt i ei røre av mel fra kikerter og frityrkokt i vegetabilsk olje. Grønnsaker som ofte blir brukt til pakora er blomkål, løk, aubergin, tomat, potet og spinat, mens kylling er et vanlig kjøttslag.
Pakora blir servert som et lite snacksmåltid, gjerne sammen med indisk te, eller som forrett. Retten er ofte en del av iftar, kveldsmåltidet der en bryter ramadan-fasten, for sørasiatiske muslimer. De er også utbredt som hurtigmat i Storbritannia, der de finnes både i indiske restauranter og i andre matutsalg som kiosker og matbutikker. I Skottland er det til og med utviklet en haggis-pakora.
Japansk tempura kan minna litt om pakora, men er mindre krydret.
Bueskyting under Asialekene 1978

Bueskyting under Asialekene 1978. Bueskyting var en av sportene under de åttende Asialekene som ble arrangert i perioden 9. til 20. desember 1978 i Bangkok i Thailand. Det var første gangen som bueskyting var med i Asialekene, sporten var med som demonstrasjonsgren i lekene i 1962 i Jakarta. Bueskyktingkonkurransene ble avviklet 14. og 15. desember. Det var en individuell- og en lagkonkurranse for både mann og damer. Japan ble beste nasjon med tre gullmedaljer foran Sør-Korea med en.
Gnathocera pilosa

Utseende

En middelsstor (ca. 14 millimeter), litt flat, blank, lysbrunlig gullbasse. Oversiden er sparsomt kledt med lange, lyse, oppstående hår, særlig på pronotum. Hodet er svart med to hvite flekker, pronotum svart med tre smale, hvite lengdestriper. Hodet har to tynne tenner foran. Scutellum er mørkbrunt. Dekkvingene er brungule uten hvite sidestriper. Beina er gulbrune. Undersiden er mørk bortsett fra lårene som har lys bestøvning.

Levevis

Arten er knyttet til gressenger. De voksne billene finnes gjerne på aksene til ulike gress.

Utbredelse

Arten er utbredt i Rwanda og Burundi.
Friidrett under Asialekene 1998

Friidrett under Asialekene 1998. Friidrett var en av flere sporter under de 13. Asialekene som ble arrangert i Bangkok i Thailand i perioden 2. til 16. oktober 1998. Det var totalt 45 øvelser, 24 for menn og 21 for kvinner. Kina ble beste nasjon med 15 gullmedaljer foran Japan med 12.
Røa bydelsutvalg

Røa bydelsutvalg var bydelsutvalget, dvs. den politiske forsamlingen, i Bydel Røa, en tidligere bydel i Oslo vest. Røa var en av fire bydeler hvor det i 1995, 1999 og 2003 ble gjennomført direkte valg til bydelsutvalget, som en forsøksordning. Etter at Røa ble slått sammen med Vinderen til Bydel Vestre Aker, ble Røa bydelsutvalg avløst av Vestre Aker bydelsutvalg. Elin Horn Galtung (Høyre) var leder for Røa bydelsutvalg fra 1991 til 2003, og ble deretter leder for Vestre Aker bydelsutvalg.
Buckley Air Force Base

Buckley Air Force Base er en flystasjon tilhørende det amerikanske flyvåpenet. Den ligger ved Aurora i delstaten Colorado i USA. Den er tilholdssted for 460th Space Wing, en av avdelingene under Air Force Space Command. Her er også Aerospace Data Facility-Colorado som kontrollerer amerikansk satellittetterretning blant annet innen rammen av Echelon-systemet, og sog drives av personell fra National Security Agency.  
Flystasjonen er oppkalt etter premierløytnant John Harold Buckley.
America's Sweethearts

America's Sweethearts er en romantisk komedie fra 2001. Filmen er regissert av amerikaneren Joe Roth, og har Julia Roberts, Billy Crystal, Hank Azaria og John Cusack i hovedrollene.

Handling

Kiki, den oppofrende, personlige assistenten til Gwen – hennes megastjerne av en søster. Livet i skyggen av Gwen har aldri vært lett for den klønete og sjenerte Kiki, og blir bare verre når hun har gått med på å prøve å gjenforene søsteren og skuespilereksen Eddie for å promotere deres siste film. Hjernen bak den store gjenforeningen er presse-agenten Lee -veteran i bransjen med trussel om oppsigelse hengende over seg. Men med Kiki som sitt hemmelige våpen håper han planen kan gjennomføres uten forhindringer.

Roller

Kiki spilles av Julia Roberts, søsteren Gwen spilles av Catherine Zeta-Jones, Gwens eks spilles av John Cusack og presse-agenten Lee spilles av Billy Crystal. Gjesteroller spilles av Hank Azaria, Stanley Tucci, Christopher Walken og Seth Green.
Hasselvika

Historie

Hasselvika ligger strategisk til med innløpet til Trondheimsfjorden. Forsvaret av Norge har vært viktig og Hysnes fort og Brettingen fort har i alle år vært svært sentrale i norsk forsvarshistorie.
Hasselvika kirke er en langkirke fra 1951.

Næringsliv

Tettstedet bærer preg som jordbruksbygd der det drives med melke- og kjøttproduksjon.
Kakaduer

Beskrivelse

Kakaduer er mellomstore til store (30-65 cm) papegøyefugler med massivt nebb og middels lang til lang stjert. Artene kjennetegnes av en karakteristisk bevegelig (kan reises) og mer eller mindre utviklet kam eller krone av fjær (ofte med sterke kontrastfarger) på hode. Fjærkammen/-kronen er en viktig del av fuglens kroppsspråk. Kakaduene er sosiale fugler som trives i flokk.
Kakaduene skiller seg fra andre papegøyefugler på flere måter, blant annet gjennom å ha galleblære, arteria carotis posisjon, mangel på blå og grønn farge i fjærdrakten, hodeskallens form, de bevegelige toppfjærene på hodet med mer.

Taksonomi

Den systematiske inndelingen av papegøyefugler har vært gjenstand for debatt og endringer opp gjennom årene. Selv artsbegrepet har blitt debattert. I 2005 fant en gruppe forskere ut, at Strigopidae (New Zealand-papegøyer) var søstergruppen til alle andre papegøyefugler, og fuglene ble skilt som egen familiegruppe; Strigopidae. Dette støttes nå av stadig flere.
Tidligere var det vanlig å dele papegøyefugler inn i kun to undergrupper; kakaduer (Cacatuidae) og parakitter (Psittacidae). Stadig flere velger imidlertid å dele dem inn i tre grupper, som i fylogenien nedenfor og i henhold til de Kloet & de Kloet (2005) og Homberger (2003).  I denne inndelingen har papegøyefuglene på New Zealand blitt skilt ut som egen familiegruppe, kalt New Zealand-papegøyer (Strigopidae). Dette støttes også av Christidis & Boles (2008) og del Hoyo og Collar (2014).
Nyere forskning viser at New Zealand-papegøyer trolig var den første gruppen som splittet fra gruppen med alle papegøyefuglene, tett fulgt av gruppen med kakaduer. Det har gjenstått å avklare om både Strigops og Nestor hører til i familien Strigopidae (Gill m. fl., 2010) eller om de må rankes i superfamilien Strigopoidea (Joseph m. fl., 2012)). I det ny omfattende bokverket «HBW and BirdLife International Illustrated Checklist of the Birds of the World» anerkjennes begge slektene som en del av Strigopidae.
Araespor

Utseende

Nokså små, spinkle, lyst brunlige trebukker. Antennene er noe lengre enn kroppen. Pronotum har rundede sider og er lengre enn bredt, dekkvingene er parallellsidige eller litt avsmalnende bakover. Beina er nokså lange.

Utbredelse

De fleste av artene lever på Ny-Guinea, men slekten forekommer også på Ny-Caledonia og Fiji. En registrering fra Cuba er mer usikker.
Florida (Uruguay)

Historie

Florida ble grunnlagt i 24. april 1809 av Santiago Figueredo.

Navn

Florida er oppkalt etter Ferdinand VII av Spania (1784-1833) og José Moñino y Redondo, Jarl av Floridablanca (1728-1808).

Transport

Ruta 5 forbinder Florida med Montevideo (96 km) og Canelones (sør) og Durazno (nord).
Olga Knipper

Liv

Olga Knipper var blant de 39 opprinnelige medlemmene av Moskva kunstnerteater. Hun var den første som spilte Arkadina i Måken (1898), Mascha i Tre søstre og Ranevskaja i Kirsebærhagen (1904). Fra 1901 var hun gift med Anton Tsjekhov, forfatteren av disse stykkene. Knipper-Tsjekhova spilte  Ranevskaja en gang til i 1943, i den 300. oppføringen av Kirsebærhagen.
Australian Open 1973

Australian Open 1973
Deilus

Utseende

Middelsstore, langstrakte trebukker, mørke med en blyaktig glans. Antennene er kortere enn kroppen.
Pronotum er omtrent så langt som bredt.
Lårene er litt klubbeformede.

Levevis

Larvene lever i død ved, mest av løvtrær.

Utbredelse

Slekten har en merkelig utbredelse med én art i Europa og én på Ny-Caledonia. Dersom dette mønsteret er korrekt er det sannsynlig at én av forekomstene er innført.
Snøbrett under Vinter-OL for ungdom 2012 – Halfpipe jenter

Halfpipe for jenter med snøbrett under Vinter-OL for ungdom 2012 ble avholdt i Kühtai med kvalifisering 14. februar og finaler 15. februar 2012.
Japanske Hikaru Ōe vant øvelsen foran Arielle Gold fra USA og Lucile Lefevre fra Frankrike.
International Air Transport Association

IATA-koder

IATA gir koder bestående av tre bokstaver til flyplasser, og koder bestående av to bokstaver til flyselskaper. Disse brukes ofte i stedet for ICAO-koder.
This Is My Life (sang med Anna Bergendahl)

Bakgrunn

Låten var en av deltakerne i Melodifestivalen 2010 og er komponert av Bobby Ljunggren med tekst av Kristian Lagerström. Ljunggren var en erfaren bidragsyter til svenske Melodifestivalen, og hadde vunnet fire ganger tidligere: 1995 med «Se på mig», 1998 med «Kärleken är», 2006 «Evighet» og 2008 «Hero». Til å fremføre den hadde duoen og SVT plukket ut 18 år gamle Anna Bergendahl, som hadde blitt nummer fem i svensk Idol to år tidligere. 
Sangen deltok i delfinale nummer fire i Malmö lørdag 27. februar 2010. Der vant den og kvalifiserte seg til finalen i Globen i Stockholm 13. mars 2010. I Globen var sangen det niende og neste siste bidraget ut på scenen, og etter juryavstemningen lå den på en andreplass, bak Salem Al Fakir med «Keep On Walking». Bergendahl var imidlertid favoritt hos seerne og tok seieren foran Salem Al Fakir på andreplass, og Eric Saade og «Manboy» på tredje. Saade skulle vinne Melodifestivalen året etter. Programleder Måns Zelmerlöw skulle vinne Eurovision Song Contest 2015.

Eurovision Song Contest

Med seieren i Melodifestivalen ble «This Is My Life» Sveriges bidrag til Eurovision Song Contest 2010 i Telenor Arena på Fornebu i Norge. Dette var også Sveriges 50. bidrag til Eurovision Song Contest, etter å ha debutert i 1958 og stått over finalene i 1964, 1970 og 1976. 
På Fornebu deltok Sverige i den andre semifinalen torsdag 27. mai. Som i den svenske finalen stilte Bergendahl med kassegitar, kort, hvitt strutteskjørt med svarte tights under og med lave Converse-sko. Publikum bidro også i nummeret med å veive med røde lysstaver som den svenske delegasjonen hadde betalt for og delt ut like før sendingen. Den svenske delegasjonen var på forhånd bekymret for at publikum ikke ville følge oppfordringen om å bruke lysstavene, men under Bergendahls fremføring var Telenor Arena badet i rødt lys fra salen.
Tross den stemningsfulle fremføringen, fikk «This Is My Life» bare 62 poeng og en ellevteplass – bare fem poeng bak Kypros på tiendeplass. Siden det bare er de ti beste som avanserer til finalen, ble Sverige dermed slått ut av semifinalen – for første og hittil eneste gang i Eurovision-historien. Sammen med sisteplassene i 1963 og 1977 er dette Sveriges dårligste plassering i konkurransen, og første gang på 34 år at landet ikke var med i en finale. Både Danmark og Norge ga imidlertid 12 poeng til det svenske bidraget. 
Etter utslaget var reaksjonene blandet i Sverige. På forhånd hadde pressen og spillselskapene vært i tvil om Sverige ville klare å kvalifisere seg, men seere og fagfolk var likevel skuffet over resultatet. Resultatet var det fjerde på rad i en rekke av svake plasseringer for Sverige, etter at landet ble nummer 18 i 2007, nummer 18 i 2008 og nummer 21 året før.

Utgivelse

«This Is My Life» ble gitt ut på CD-singel av plateselskapet M&L Records og via digital nedlastning av Lionheart International 2. mars 2010.
Ganqing

Ganqing (kinesisk: 感情, pinyin: Gǎnqíng) er et viktig konsept for sosiale relasjoner i kinesisk kultur. Det kan løst oversettes med «følelse», og er relatert til konseptet guānxi (relasjonsnettverk). Gǎnqíng reflekterer tonen i de sosiale relasjoner mellom to personer eller to grupper. Man kan tale om å ha god gǎnqíng, som betyr at to personer kommer godt overens, eller dyp gǎnqíng, som betyr at det er sterke følelser involvert innen en relasjon.
Uttrykket gǎnqíng benyttes også politisk, som i uttalelser fra Folkerepublikken Kinas regjering. Da kan det bli vanskelig å gripe dersom man i oversettelsen bentytter ordet «følelser». Hvis man leser i oversettelse at en handling har «såret det kinesiske folks følelser»" kan det være best å tolke dette som om handlingen har «forstyrret relasjonene med det kinesiske folk». I denne kontekst oppfattes bedre den implisitte trussel om at dersom ikke kursen endres, vil samarbeidet med Kina lide.
NM i mangekamp innendørs 2018

NM i mangekamp innendørs 2018 ble arrangert i Sandneshallen 3. og 4. mars 2018. 
Dette var det tredje offisielle norgesmesterskapet i mangekamp innendørs som ble arrangert.
Tor Espedal

Biografi

Tor Espedal ble født i Skeivik i Forsand, sønn av en lærer. Han er faren til forretningsmann og investor Harald Espedal, samt tre andre barn. Han ble utdannet siviløkonom fra Norges Handelshøyskole i Bergen. Han har også høyere avdeling fra NHH, tilleggsutdannelse fra Universitetet i Bergen og Harvard Business School i Boston i USA.
Espedal kom til Statoil som finansdirektør i 1973, bare ett år etter selskapet ble dannet. Statoil måtte låne mye penger i utlandet for å finansiere virksomheten, og Espedal hadde en nøkkelrolle. Da var han ofte i London. Hans første periode i Statoil gikk frem til 1978. Han kom tilbake til konsernet i 1982. I årene imellom var han toppsjef i det nå nedlagte Sandnes Aducerverk, der han hadde vært kontorsjef fra 1961 til 1967. Sin yrkeskarriere startet han i Finansdepartementet som konsulent i 1959, der han var i to år. Fra 1982 var han direktør for transportdivisjonen i Statoil, som sto for utbyggingen av de første rørledningene. Fra 1988, samtidig som selskapet ble organisert i tre forretningsområder, ble Espedal konserndirektør for raffinering og markedsføring. I 1989 ble han konserndirektør for all Statoils virksomhet på land. Sammen med konsernsjef Harald Norvik ble han en del av toppledelsen i Statoil.
Han var også utlånt som administrerende direktør for å redde nasjonalmonumentet Kongsberg Våpenfabrikk i 1987, som var i ferd å gå over ende. Staten hadde tapt mye penger, og Espedal var hentet inn for å få skuta på rett kjøl. I nesten et år ble det hans meget krevende oppgave å redde det som reddes kunne av den kriserammede statsbedriften. Selskapet ble splittet opp, og deler ble solgt ut. Forsvarsvirksomheten ble solgt til det som i dag er Kongsberg Gruppen.
Han har også hatt en rekke viktige styreroller i norsk næringsliv og andre samfunnsarenaer. Han representerte staten i styret for OL på Lillehammer i hele planleggings- og gjennomføringsperioden. I 1995 ble han pensjonert fra Statoil.
Et annet viktig nasjonalt løft gjorde Espedal i egenskap av styreformann ved Rikshospitalet. Planleggingen og prosjekteringen av et helt nytt sykehus sto sentralt. Tre sykehus skulle slås sammen. Her fikk han brynt seg på sterke fagmiljøer og ulike særinteresser i Helse-Norge. Den nye Rikshospitalet åpnet på Gaustad i Oslo i 2000. Tor Espedal har i tillegg hatt en meget lang rekke styreverv, som styreleder for Rogalandsforskning og styreformann i Lærdal Medical, der han også var ansatt som salgssjef fra 1967 til 1973, og likeledes i Environmental Northern Seas. Han har også vært medlem av styret i NSB og Prosessindustriens Landsforening.
Siden han gikk av i Statoil til 2011 var han professor ved Universitetet i Stavanger, ved Institutt for industriell økonomi, risikostyring og planlegging. Han var helt sentral i arbeidet med å gi Høgskolen i Stavanger universitetsstatus, der han jobbet med faglig kvalitet for å bygge opp et miljø for å utdanne kandidater med kunnskap og kompetanse som industrien trengte.
Sankt Georgskorset

Utforming

Sankt Georgskorset er utformet i sølv. Det består av et Georgskors, det vil si et likearmet rødt kors på hvit bakgrunn. Korset er å finne i midten av et kvadrat satt på spissen i et mørk kvadrat og dette igjen er satt på et større kvadrat som er opphengt i en snor til å bære rundt halsen. Utmerkelsen er formgitt av gullsmeden Joaquim Capdevila.
Når Sankt Georgskorset tildeles organisasjoner eller institusjoner erstattes medaljen av en plakett.

Tildeling

Sankt Georgskorset kan tildeles personer, så vel som institusjoner og organisasjoner. Antallet levende innehavere skal ikke overstige 600. Tildeling skjer en gang i året, på festdagen for Sankt Georg. Publikum kan komme med forslag om tildeling.
Kviltorp videregående skole

Kviltorp videregående skole var en videregående skole i Molde i Møre og Romsdal
Møre og Romsdal husflidsskole kom i gang på Kviltorp i 1948. Skolen hadde fra 1972 1-årig kurs i søm, vev og dessuten tilbud for aktivitetsledere, halvårskurs i tekstilforming og i forming. Fra 1976 tilbydde skolen skolegang i tegning/form og farge. I 1977 fikk skolen andreårskurs i forming, søm, veving og aktivitørutdanning. I 1979 skifta skolen navn til Kviltorp videregående skole. 
På 1980-tallet fortsatte skole å vokse. I 1980 kunne skolen tilby årskurs i tre- og metallforming. Nå var ikke skolen lenger en husflidsskole. Utover på 1980-tallet ble aktivitørutdanninga, husflidsarbeiderutdanninga og instruktørutdanninga treårig. 
I 1994 ble Romsdal videregående skole etablert som en sammenslutning mellom tidligere Granlia videregåened skole, Romsdal videregående skole og Kviltorp videregående skole.
Fra høsten 1997 overtok skolen eiendommen og bygningene. Høsten 2006 ble skolelokalene på Kviltorp overtatt av Molde kommune og Kviltorp barneskole flyttet inn i 2007. Utdanningstilbudene som hadde vært på Kviltorp ble delvis flyttet til nytt bygg i Langmyrveien (Design og håndverk) og til nytt bygg ved Molde vgs (Studiespesialisering med formgivingsfag).

Arkiv

Arkivet etter Kviltorp videregående skole er i dag en del av Møre og Romsdal fylkeskommunes arkiv som er deponert hos Interkommunalt arkiv for Møre og Romsdal. Arkivet utgjør 1,95 hyllemeter. Det ble avlevert fra Romsdal videregående skole.
Arkivet består av møtebøker, kopibøker, journal, saksarkiv, fravær, årsmeldinger og ut- og innmeldinger i Statens pensjonskasse. Ytterår for arkivet er 1949-1995. Det manger journal og fraværsføring fra tida før 1980. Det mangler karakterprotokoller i arkivet som er deponert hos IKAMR. Elevdokumentasjon finnes i skolens saksarkiv. 
Noe av arkivmaterialet fra Kviltorp skole er avlevert til Romsdalsmuseet
Fast Food Nation (film)

Sammendrag

Don Anderson er markedsdirektør for en stor hamburger-kjede. Han får vite at uavhengig forskning har oppdaget en betydelig mengde avføring fra dyr i kjøttet de bruker, og han reiser til en fiktiv by i Colorado for å besøke Uni-Globe hvor hamburger-kjeden hans får det meste av kjøttet sitt fra. Denne leverandøren er skyldig i slurvete produksjon for å tjene mest mulig penger. Anderson får besøke bedriften, men de viser ham bare enkelte arbeidsområder og de mest effektive prosedyrene. De forsikrer ham om at alt kjøttet de produserer er av uklanderlig kvalitet. Anderson er mistenksom og tror at han bare har fått se en brøkdel av det som faktisk foregår ved fabrikken. Han besøker Rudy Martin, som tildligere solgte storfe til Uni-Globe. Rudy forteller at på grunn av fabrikkens høye produksjon, blir flere sikkerhetsforskrifter ignorert eller direkte motarbeidet. 
De som arbeider ved fabrikken har ikke tid til å sørge for at alt som kommer fra tarmen på dyrene ikke blir blandet med kjøttet. Don møter Harry Rydell, konsern-direktør for hamburger-kjeden han arbeider for, som innrømmer at han er klar over disse problemene, men han er ikke bekymret. Amber er en ung ansatt ved den samme hamburger-kjeden, studerer ved college og bor sammen med sin mor, Cindy. Hennes to late medarbeidere, Brian og Andrew, har hørt om flere væpnede ran ved fast food-restauranter i nærheten, og de planlegger å gjennomføre sitt eget ran for å skaffe seg litt ekstra penger. Amber og Cindy får besøk av Cindys bror Pete, som mener at Amber bør forlate byen og få en bedre betalt jobb andre steder. Noen aktivister, Andrew, Alice og Paco, prøver å redde storfe fra Uni-Globe på grunn av metodene dette selskapet bruker. Aktivistene sniker seg inn på området, men etter å ha fjernet et gjerde, blir de overassket over at dyrene ikke prøver å gå sin vei. De ser at politiet kommer og trekker seg tilbake, mens de lurer på hvorfor buskapen heller ville bo i fangenskap og bli drept, istedenfor å stikke av når de hadde muligheten. 
Raul, kjæresten Sylvia, og Sylvias søster Coco er ulovlige innvandrere fra Mexico, som har slått seg ned i Colorado. De går til Uni-Globe i håp om å få seg jobb. Raul begynner som rengjører, og Coco arbeidet ved et transportbånd. Sylvia orker ikk å arbeide ved Uni-Globe etter å ha sett hva som skjer der. I stedet får hun seg en jobb ved et hotell. Coco begynner å misbruke narkotika, og har en affære med sjefen sin, Mike. I en arbeidsulykke faller en venn av Raul ned i en maskin, og beinet hans blir ødelagt. Raul prøver å redde ham, faller og blir skadet. På sykehuset får Sylvia vite at Raul brukte amfetamin på jobb. Raul er nå ute av stand til å jobbe, og Sylvia har sex med Mike for å skaffe seg en bedre betalt jobb ved Uni-Globe. Hun begynner deretter å arbeide med avlive og slakte dyr ved fabrikken.
Klaffefeil

Sykdom

Klaffefeil kan føre til sykdom ved at de forårsaker en hjertesvikt, enten akutt eller over lang tid. Hjertesvikten kan skyldes at en klaff er for trang (stenose) slik at ikke nok blod flyter gjennom, eller at en klaff er lekk (insuffisiens) slik at blod flyter feil vei. Det er hovedsakelig klaffefeil på venstre side av hjertet som forårsaker sykdom.

Stenose

Skyldes oftest aterosklerose og forkalkning av klaffen. Kan også være medfødt.

Stenose

Sannsynligvis den vanligste klaffefeilen i den vestlige verden. Innebærer at aortaklaffen som skiller venstre hjertekammer fra hovedpulsåren, er trang.
Bilyd: Systolisk, crescendo, ofte bortfall av 2. hjertetone.

Insuffisiens

Lekkasje av aortaklaffen. Opptrer veldig ofte sammen med aortastenose.
Bilyd: Diastolisk, decrescendo.

Stenose

Klaffen mellom venstre for- og hovedkammer er tett. Sannsynligvis den vanligste klaffefeilen i utviklingsland, som en følge av reumatisk feber som barn.
Bilyd: Diastolisk, jevn. Jo lengre del av diastolen den varer, jo mer uttalt stenose.

Insuffisiens

Lekkasje av blod fra venstre hovedkammer til venstre forkammer under systole. Oppstår ofte som en konsekvens av utvidelse av hjertet.
Bilyd: Systolisk, jevn, varer gjerne hele systolen (holosystolisk).
Virtual assistant

Virtual assistant er et begrep som ble skapt i USA på 1990-tallet for å beskrive selvstendige tilbydere av fjernleverte administrative tjenester og sekretærfunksjoner. Begrepet har ennå ikke fått noen fullgod norsk oversettelse, men «fjernassistent» har vært benyttet.
En fjernassistent utfører gjerne arbeid for små og mellomstore bedrifter, meglere og konsulentselskaper. Han/hun jobber på oppdragsbasis, men inngår gjerne langvarige kontraktsforhold med sine oppdragsgivere.
Fjernassistenter er uavhengige leverandører som, i motsetning til fast ansatte eller vikarer, selv definerer sine egne priser og oppdragsbetingelser og betaler sin egen arbeidsgiveravgift. Mens andre selvstendige næringsdrivende gjerne spesialiserer seg i ett område (for eksempel regnskapsførere eller webdesignere som jobber hjemmefra), tilbyr en «ekte» fjernassistent de fleste typer administrativ kontorbistand.
Selv om fenomenet har grepet om seg de senere årene, er det usikkert hvor mange fjernassistenter det finnes på verdensbasis. Anslagene varierer mellom 5000 og 35 000. Fjernassistenter sies å særlig være på fremmarsj i sentraliserte økonomier, med typisk «fly-in, fly-out» (FIFO) ansettelsespraksis.
Frea (bille)

Utseende

Middelsstore, kraftige, mer eller mindre brunspraglete trebukker. Antennene er omtrent så lange som kroppen. Pronotum mangler en tann midt på sidekanten, men har gjerne en nær bakkanten.

Utbredelse

Slekten er vidt utbredt i Afrika (inkludert Madagaskar og Komorene).
Conradtia

Utseende

En middelsstor (25-30 millimeter), rødbrun gullbasse med svarte flekker på dekkvingene. Undersiden er svart. Hannen kan kjennes på at den har en bred midtfure på bakkroppens bukplater.

Levevis

Artene holder til i tropisk skog.

Utbredelse

Arten er utbredt i Øst-Afrika (Tanzania) der den er beskrevet fra Usambara-fjellene.